<classify> ADAMU MKWEPU_DAR ES SALAAM DK MshindoMsola ameshinda kiti cha uenyekiti wa klabu ya Yanga, baada ya kupata kura 1376dhidi ya 70 za mpinzani wake Dk Jonas Tiboroha, katika uchaguzi uliofanyika Bwalo la Polisi Oysterbay, Dar es Salaam jana. Msimamizi wauchaguzi huo kutoka Shirikisho la Soka TanzaniaTFF, Malangwe Mchungahelaakitangaza matokeo hayo, alisema jumla ya wanachama 1341 wa Yanga walipiga kurakumchagua mwenyekiti huku kura tano katiya hizo zikiharibika. Kwa upandewa nafasi ya Makamu Mwenyekiti, Fredrick Mwakalebela aliibuka kidedea, baada yakuvuna kura 1206. Mwakalebela ambaye ni Katibu Mkuu wazamani wa Shirikisho la Soka TanzaniaTFF, aliwashinda Mbunge wa Jimbo Ileje CCM,Janet Mbena aliyepata kura67,Yono Kevela31, Titus Osoro17 na Salum Chota aliyeambulia kura12. Akizungumza baada ya kutangazwamshindi, Msola alisema ana deni kubwa la kuhakikisha klabu hiyo inapiga hatuakubwa ya kimaendeleo. Huu ni mtahihani kwangu kufanya vizuri,kazi ya kwanza iliyoko mbele yangu ni kuvunja makundi na kuanza upya,alisemaMsola. Kwa upande wake Mwakalebela alisema;Nimeandika historia mpya katika maisha yangu, lakini kubwa ni kufanyia kaziYanga, nitajitahidi kadri niwezavyo kuhakikisha inafanya vizuri. Naye Tiboroha akizungumzia kushindwakwake alisema anaheshimu uamuzi wa wanachama wa Yanga na kuahidi kuendelea kushirikiana nauongozi mpya uliochaguliwa kuhakikisha klabu hiyo inapata mafanikio. Haditunaenda mtamboni matokeo ya waliowania nafasi ya ujumbe wa Kamati ya Utendajiya Yanga yalikuwa hayajatangazwa. Uchaguzi huoulishuhudiwa na Mkurugenzi wa Michezo, Yusuph Singo na Katibu Mwenezi wa CCM,Humphrey Polepole.  <topic>: michezo 